L 197/2
EL
Επίσημη Εφημερίδα της Ευρωπαϊκής Ένωσης
7.8.2023
(5)
Το Ηνωμένο Βασίλειο κοινοποίησε στην Επιτροπή την εκδήλωση μίας εστίας υψηλής παθογονικότητας γρίπης των πτηνών (HPAI) σε πουλερικά, η οποία εντοπίζεται στην κομητεία Kent, στην Αγγλία, και επιβεβαιώθηκε στις 20 Ιουλίου 2023 με εργαστηριακή ανάλυση (RT-PCR).
(6)
Επιπλέον, οι Ηνωμένες Πολιτείες κοινοποίησαν στην Επιτροπή την εκδήλωση μίας εστίας υψηλής παθογονικότητας γρίπης των πτηνών (HPAI) σε πουλερικά, η οποία εντοπίζεται στην πολιτεία New York και επιβεβαιώθηκε στις 25 Ιουλίου 2023 με εργαστηριακή ανάλυση (RT-PCR).
(7)
Κατόπιν της εκδήλωσης αυτών των πρόσφατων εστιών υψηλής παθογονικότητας γρίπης των πτηνών (HPAI), οι κτηνιατρικές αρχές του Ηνωμένου Βασιλείου και των Ηνωμένων Πολιτειών καθόρισαν απαγορευμένες ζώνες ακτίνας τουλάχιστον 10 km γύρω από τις πληγείσες εγκαταστάσεις και εφάρμοσαν πολιτική εξολόθρευσης με σκοπό τον έλεγχο της παρουσίας της HPAI και τον περιορισμό της εξάπλωσης της εν λόγω νόσου.
(8)
Το Ηνωμένο Βασίλειο και οι Ηνωμένες Πολιτείες υπέβαλαν στην Επιτροπή πληροφορίες σχετικά με την επιδημιολογική κατάσταση στο έδαφός τους, καθώς και τα μέτρα που έλαβαν για την πρόληψη της περαιτέρω εξάπλωσης της υψηλής παθογονικότητας γρίπης των πτηνών (HPAI).
(9)
Οι πληροφορίες αυτές αξιολογήθηκαν από την Επιτροπή.
Η Επιτροπή θεωρεί ότι, λόγω της κατάστασης της υγείας των ζώων στις περιοχές που υπόκεινται σε περιορισμούς που έχουν καθοριστεί από τις κτηνιατρικές αρχές του Ηνωμένου Βασιλείου και των Ηνωμένων Πολιτειών, θα πρέπει να ανασταλεί η είσοδος στην Ένωση φορτίων πουλερικών, ζωικού αναπαραγωγικού υλικού πουλερικών και νωπού κρέατος πουλερικών και πτερωτών θηραμάτων από τις εν λόγω περιοχές, προκειμένου να προστατευθεί το υγειονομικό καθεστώς της Ένωσης.
(10)
Ο Καναδάς, η Χιλή και οι Ηνωμένες Πολιτείες υπέβαλαν επικαιροποιημένες πληροφορίες σχετικά με την επιδημιολογική κατάσταση στις επικράτειές τους όσον αφορά την υψηλής παθογονικότητας γρίπη των πτηνών που οδήγησε στην αναστολή της εισόδου ορισμένων προϊόντων στην Ένωση, όπως ορίζεται στα παραρτήματα V και XIV του εκτελεστικού κανονισμού (ΕΕ) 2021/404.
(11)
Ειδικότερα, ο Καναδάς υπέβαλε επικαιροποιημένες πληροφορίες σχετικά με την επιδημιολογική κατάσταση στο έδαφός του σε σχέση με εστία υψηλής παθογονικότητας γρίπης των πτηνών σε πτηνοτροφική εγκατάσταση στην επαρχία British Columbia, η οποία επιβεβαιώθηκε στις 28 Απριλίου 2023.
(12)
Επιπλέον, η Χιλή υπέβαλε επικαιροποιημένες πληροφορίες σχετικά με την επιδημιολογική κατάσταση στο έδαφός του σε σχέση με εστία υψηλής παθογονικότητας γρίπης των πτηνών σε πτηνοτροφική εγκατάσταση στην περιφέρεια Metropolitan, η οποία επιβεβαιώθηκε στις 4 Ιουνίου 2023.
(13)
Επιπλέον, οι Ηνωμένες Πολιτείες υπέβαλαν επικαιροποιημένες πληροφορίες σχετικά με την επιδημιολογική κατάσταση στο έδαφός τους σε σχέση με δεκατρείς εστίες υψηλής παθογονικότητας γρίπης των πτηνών σε πτηνοτροφικές εκμεταλλεύσεις στις πολιτείες Michigan (3), Nebraska (1), New York (1), North Dakota (3), Pennsylvania (3), South Dakota (1) και Wisconsin (1), οι οποίες επιβεβαιώθηκαν μεταξύ της 8ης Απριλίου 2022 και της 3ης Μαρτίου 2023.
(14)
Ο Καναδάς, η Χιλή και οι Ηνωμένες Πολιτείες υπέβαλαν επίσης πληροφορίες σχετικά με τα μέτρα που είχαν ληφθεί για την πρόληψη της περαιτέρω εξάπλωσης της υψηλής παθογονικότητας γρίπης των πτηνών.
Ειδικότερα, μετά την εκδήλωση αυτών των εστιών της εν λόγω νόσου, ο Καναδάς, η Χιλή και οι Ηνωμένες Πολιτείες εφάρμοσαν πολιτική εξολόθρευσης με στόχο την αναχαίτιση και τον περιορισμό της εξάπλωσης της εν λόγω νόσου και ολοκλήρωσαν επίσης τα αναγκαία μέτρα καθαρισμού και απολύμανσης μετά την εφαρμογή της πολιτικής εξολόθρευσης στις πληγείσες πτηνοτροφικές εκμεταλλεύσεις στα εδάφη τους.
(15)
Η Επιτροπή αξιολόγησε τις πληροφορίες που υπέβαλαν ο Καναδάς και οι Ηνωμένες Πολιτείες.
Η Επιτροπή θεωρεί ότι ο Καναδάς, η Χιλή και οι Ηνωμένες Πολιτείες έχουν παράσχει κατάλληλες εγγυήσεις ότι η κατάσταση της υγείας των ζώων που οδήγησε στις αναστολές δεν συνιστά πλέον απειλή για την υγεία των ζώων ή τη δημόσια υγεία εντός της Ένωσης και ότι, κατά συνέπεια, θα πρέπει να επιτραπεί εκ νέου η είσοδος στην Ένωση βασικών προϊόντων πουλερικών από τις οικείες ζώνες του Καναδά, του Ηνωμένου Βασιλείου και των Ηνωμένων Πολιτειών από τις οποίες είχε ανασταλεί η είσοδος στην Ένωση.
(16)
Συνεπώς, τα παραρτήματα V και XIV του εκτελεστικού κανονισμού (ΕΕ) 2021/404 θα πρέπει να τροποποιηθούν προκειμένου να ληφθεί υπόψη η υφιστάμενη επιδημιολογική κατάσταση όσον αφορά την υψηλής παθογονικότητας γρίπη των πτηνών στον Καναδά, στη Χιλή, στο Ηνωμένο Βασίλειο και στις Ηνωμένες Πολιτείες.